**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2008 M. GRUODŽIO 23 D. SPRENDIMO**[**NR. T2-416**](http://www.infolex.lt/klaipeda/Default.aspx?Id=3&DocId=129503)**„DĖL ASMENIMS SU SUNKIA NEGALIA DIENOS SOCIALINĖS GLOBOS ASMENS NAMUOSE SKYRIMO, TEIKIMO IR MOKĖJIMO TVARKOS APRAŠO PATVIRTINIMO“ PAKEITIMO**

Nr.

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Klaipėdos miesto savivaldybės taryba nusprendžia:

1. Pakeisti Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašą, patvirtintą Klaipėdos miesto savivaldybės tarybos 2008 m. gruodžio 23 d. sprendimu [Nr. T2-416](http://www.infolex.lt/klaipeda/Default.aspx?Id=3&DocId=129503) „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“:

1.1. pakeisti 4.2 papunktį ir jį išdėstyti taip:

„4.2. Asmuo su sunkia negalia:

4.2.1. ~~senyvo (pensinio) amžiaus asmuo, kuriam teisės aktų nustatyta tvarka yra nustatytas specialusis nuolatinės slaugos poreikis ar nuolatinės priežiūros (pagalbos) poreikis dėl protinio atsilikimo ar psichikos sutrikimų bei nustatytas fizinis ir socialinis nesavarankiškumas;~~ **senatvės pensijos amžių sukakęs asmuo su sunkia negalia – senatvės pensijos amžių sukakęs asmuo, kuriam pagal Socialinių paslaugų įstatymą nustatytas visiško nesavarankiškumo lygis;**

„4.2.2. ~~darbingo amžiaus asmuo, kuris teisės aktų nustatyta tvarka pripažintas nedarbingu, kuriam teisės aktų nustatyta tvarka yra nustatytas specialusis nuolatinės slaugos poreikis ar nuolatinės priežiūros (pagalbos) poreikis dėl protinio atsilikimo ar psichikos sutrikimų bei nustatytas fizinis ir socialinis nesavarankiškumas~~. **suaugęs asmuo su sunkia negalia – asmuo, kuriam pagal Socialinių paslaugų įstatymą nustatytas visiško nesavarankiškumo lygis ir kuris pagal Neįgaliųjų socialinės integracijos įstatymą yra pripažintas nedarbingu.“**;

1.2. pakeisti 5 punktą ir jį išdėstyti taip:

„5. Dienos socialinė globa asmens namuose skiriama asmenims, **deklaravusiems gyvenamąją vietą Klaipėdos miesto savivaldybėje ir Klaipėdos mieste faktiškai gyvenantiems**, su sunkia negalia nuo 18 metų, kuriems nustatytas dienos socialinės globos asmens namuose poreikis.“;

1.3. pripažinti netekusiu galios 6.4 papunktį:

„6.4. ~~neįgaliojo (invalidumo) pažymėjimą;~~“;

1.4. pakeisti 6.5 papunktį ir jį išdėstyti taip:

„6.5. darbingumo lygio pažymą, ~~specialiojo nuolatinės slaugos poreikio nustatymo pažymą (SPS-1) ar specialiojo nuolatinės priežiūros (pagalbos) poreikio nustatymo pažymą (SPP-2)~~; **specialiųjų poreikių nustatymo pažymą (jei nėra duomenų registre);**“;

1.5. pakeisti 7 punktą ir jį išdėstyti taip:

„7. Centras į asmens, kuris prašo dienos socialinės globos asmens namuose, dokumentų bylą įsega pažymas apie asmens gaunamas išmokas ~~per Valstybinio socialinio draudimo fondo valdybos Klaipėdos skyrių~~ bei deklaruotą gyvenamąją vietą.“;

1.6. pakeisti 14 punktą ir jį išdėstyti taip:

„14. Centras asmenų bylas su dokumentais, nurodytais šio tvarkos aprašo 6 **(išskyrus 6.3 papunktį)**, 7, 9, 11 ir 13 punktuose, perduoda Socialinės paramos skyriaus specialistui, kuris patikrina asmenų bylose esančius dokumentus, užpildo Sprendimo dėl socialinių paslaugų ir specialiosios pagalbos priemonių asmeniui skyrimo formą (patvirtinta Socialinės apsaugos ir darbo ministro, toliau – Sprendimas) ir perduoda Savivaldybės administracijos direktoriui ar jo įgaliotam asmeniui, kuris per 30 kalendorinių dienų nuo Centro socialinių darbuotojų asmens (šeimos) socialinių paslaugų poreikio vertinimo išvadų pateikimo dienos priima Sprendimą dėl dienos socialinės globos asmens namuose skyrimo. Socialinės paramos skyriaus specialistas registruoja Sprendimus, juos įsega į asmens bylą, kopijas išsiunčia asmeniui.“;

1.7. pripažinti netekusiu galios 15 punktą:

„15. ~~Socialinės paramos skyrius duomenis apie asmeniui skirtą paslaugą surašo į asmens (šeimos) registracijos kortelę, patvirtintą Savivaldybės administracijos direktoriaus, atsižvelgiant į duomenų pasikeitimus registracijos kortelė papildoma. Registracijos kortelė saugoma Socialinės paramos skyriuje, paslaugos gavėjo byla kaupiama Centre~~.“;

1.8. pakeisti 17 punktą ir jį išdėstyti taip:

„17. Centreatsiradus laisvai vietai, Centro darbuotojai pagal eilės sąrašą (raštu, telefonu) informuoja asmenį apie jam skiriamą dienos socialinę globą asmens namuose. Jei asmuo, kuriam pagal eilės sąrašą skiriama paslauga, atsisako gauti paslaugą**,** jo išbraukimas iš sąrašo asmenų, laukiančių paslaugos teikimo**,** tvarkomas 48 ar 50 p. numatyta tvarka. Paslaugos teikimą galima atidėti asmens gydymosi stacionarioje įstaigoje ir **trumpalaikės socialinės globos (atokvėpio paslaugos)** **gavimo** metu, pateikus asmeniui prašymą ar Centro socialiniam darbuotojui surašius aktą. Paslaugos teikimo atidėjimas įforminamas Centro direktoriaus rezoliucija, kuri įrašoma prašyme arba akte.“;

1.9. pakeisti 18 punktą ir jį išdėstyti taip:

„18. Su paslaugos gavėju pasirašoma nustatytos formos sutartis (sutarties forma tvirtinama Centro direktoriaus įsakymu), kurioje nustatomos paslaugų rūšys, kiekis, teikimo dažnumas, mokėjimo už paslaugą šaltiniai, konkretūs apmokėjimo už paslaugas dydžiai pinigine išraiška, mokėjimo tvarka, **finansinių galimybių vertinimo iš naujo dėl asmens (šeimos) pajamų pokyčių, įvykusių per šių paslaugų gavimo laiką, sąlygos** ir kitos paslaugų teikimo ir nutraukimo sąlygos. Sutartį pasirašo dienos socialinės globos gavėjas (**globėjas,** rūpintojas, įgaliojimą turintis asmuo) ir Centro direktorius ar jo įgaliotas asmuo.“;

1.10. pakeisti 19 punktą ir jį išdėstyti taip:

„19. Centras duomenis apie dienos socialinės globos paslaugų skyrimą, **teikimą** ir jų nutraukimą suveda į socialinės paramos informacinę sistemą SPIS.“;

1.11. pakeisti 20 punktą ir jį išdėstyti taip:

„20. Dienos socialinės globos asmens namuose paslauga teikiama nuo 2 iki **10** ~~8~~ val. per dieną Centro darbo valandomis ir darbo dienomis. Paslaugų teikimo trukmę asmens namuose lemia šių paslaugų poreikis, objektyvi asmens sveikatos būklė, asmens socialinis ir fizinis savarankiškumas.“;

1.12. papildyti 21.11 papunktį ir jį išdėstyti taip:

„21.11 sveikatos priežiūros paslaugos, t. y. slaugos paslaugų namuose teikimas pagal LR sveikatos apsaugos ministro įsakymu patvirtintą slaugos paslaugų namuose sąrašą. **Pagal poreikį gali būti organizuojamos kineziterapijos bei masažo paslaugos;“**;

1.13. papildyti 21.12 papunkčiu:

„**21.12. psichologinės-psichoterapinės pagalbos teikimas.**“;

1.14. pakeisti 29 punktą ir jį išdėstyti taip:

„29. Centro darbuotojai**,** derindami su asmeniu**,** dienos socialinės globos paslaugos asmens namuose teikimui sudaro individualų socialinės globos planą **(formą tvirtina Centro direktorius)**, kuriame pateikiama informacija apie asmenį, jo šeimą, informacija iš šeimos gydytojo apie asmens sveikatos būklę (pagal Centro ir sveikatos priežiūros įstaigomis sudarytą bendradarbiavimo sutartį), numatoma, kokiomis priemonėmis bus siekiama socialinės globos uždavinių įgyvendinimo, detalizuojamos paslaugos, kurios asmeniui bus teikiamos, rašomos žymos apie periodiškai vykdomą plano peržiūrą. ~~Individualus socialinės globos planas susideda iš trijų dalių: socialinės globos gavėjo anketos, socialinės globos kasdieninio teikimo lapo ir socialinės globos teikimo patikros lapo (formas tvirtina Centro direktorius).~~ “;

1.15. pripažinti netekusiais galios 30, 31 ir 32 punktus:

„30. ~~Socialinės globos teikimo lapą kasdien pildo Centro socialinio darbuotojo padėjėjas, slaugytojo padėjėjas ir kalendoriniam mėnesiui pasibaigus pateikia socialiniam darbuotojui, slaugytojui. Centro socialinis darbuotojas, slaugytojas tikrina socialinio darbuotojo padėjėjo, slaugytojo padėjėjo darbą ir užpildo socialinės globos teikimo patikros lapą.~~

31. ~~Socialinis darbuotojas, slaugytojas sutikrina socialinės globos kasdieninio teikimo lapą su socialinės globos teikimo (darbo) grafiku ir darbo apskaitos žiniaraščiu, uždeda spaudą „patikrinta“, nurodo datą, pasirašo ir perduoda darbo apskaitos žiniaraštį įstaigos finansininkui (buhalteriui).~~

~~32. Centro direktorius ar jo įgaliotas asmuo pagal socialinio darbuotojo ir slaugytojo įvertintą socialinės globos dažnumą ir paslaugų gavėjų skaičių kas mėnesį tvirtina darbuotojų socialinės globos asmens namuose paslaugų teikimo (darbo) grafiką.~~“;

1.16. pakeisti 43 punktą ir jį išdėstyti taip:

„43. Paslaugų gavėjui laikinai išvykus, gydymosi stacionarioje įstaigoje metu, **trumpalaikės socialinės globos (atokvėpio paslaugos)** **gavimo** **metu**, pateikus asmeniui (rūpintojui, įgaliojimą turinčiam asmeniui) raštišką prašymą ar Centro socialiniam darbuotojui surašius aktą, dienos socialinė globa asmens namuose laikinai neteikiama. Sprendimą laikinai neteikti paslaugos priima Centro direktorius**,** įformindamas jį rezoliucija, kuri įrašoma asmens prašyme arba socialinio darbuotojo akte.“;

1.17. pakeisti 44 punktą ir jį išdėstyti taip:

„44. Asmens, kuris gauna dienos socialinės globos paslaugą, laikino išvykimo ar užsitęsusio gydymo metu (ilgiau nei 2 savaites) paslaugas gali gauti kitas asmuo, įrašytas į eilę asmenų, laukiančių paslaugos teikimo. Sprendimą priima ~~Savivaldybės administracijos~~ **Centro** direktorius ar jo įgaliotas asmuo.“;

1.18. pakeisti 47.1 papunktį ir jį išdėstyti taip:

„47.1. paslaugų gavėjui (jo **globėjui**, rūpintojui, asmeniui, turinčiam įgaliojimą, ar paslaugos gavėjo artimajam) pateikus raštišką prašymą;“;

1.19. papildyti 47.3 papunkčiu:

„**47.3. paslaugų gavėjui apsigyvenus valstybės ar savivaldybės išlaikomoje įstaigoje.**“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius  | Gintaras Neniškis |

Parengė

Socialinių paslaugų poskyrio vyriausioji specialistė

Oksana Šulskienė, tel. 39 61 33

2019-06-05